29. ΑΠΟΦΑΣΙΣ ΥΠΟΥΡΓΟΥ ΕΜΠΟΡ. ΝΑΥΤΙΛΙΑΣ Αριθ. 122004/8/78 της 14 Μαρτ./1 Απρ. 1978  (ΦΕΚ Β΄ 290) Περί εκπαιδεύσεως Υποπλοιάρχων Λ.Σ. Τεχνικών και τρόπου βαθμολογίας αυτών. Έχοντας υπόψη: Το άρθρο 5 παρ. 2 και 5 του Ν.Δ. 1320/72 «περί καθορισμού ειδικοτήτων των στελεχών του Λιμενικού Σώματος, (Λ.Σ.) αυξήσεως των οργανικών θέσεων και κατανομής και πληρώσεως τούτων» (ΦΕΚ 238 Α΄), αποφασίζουμε: 1.Οι κατατασσόμενοι στο Λιμενικό Σώμα Υποπλοίαρχοι (Λ.Σ.) Τεχνικοί υποβάλλονται σε εξάμηνη ταχύρρυθμη εκπαίδευση. 2.Ως επιτηρητής τους, κατά τη διάρκεια της εκπαιδεύσεώς τους, ορίζεται, δια διαταγής του Αρχηγού Λ.Σ. ανώτερος Αξιωματικός Λ.Σ. 3.Κατά τη διάρκεια της εκπαιδεύσεώς τους διδάσκονται σε 150 εργάσιμες ημέρες, βάσει αναλυτικού προγράμματος εκπαιδεύσεως, το οποίο καθορίζεται από τη Διεύθυνση Οργανώσεως-Εκπαιδεύσεως, τα εξής μαθήματα: (Αντί της σελ. 172,19) Σελ. 172,19(α) Τεύχος 672-Σελ. 127 Εκπαίδευση Λ.Σ. 20.Γ.ζ.29 α)Βαθμολογούμενα: 1.Θέματα Δημοσίου Ναυτικού Δικαίου. 2.Διεθνές Δημόσιο Ναυτικό Δίκαιο. 3.Ιδιωτικό Ναυτικό Δίκαιο. 4.Θέματα Ποινικού Δικαίου. 5.Εθνική Ασφάλεια. 6.Οικονομικά-Τεχνικά θέματα. 7.Διοικητικά θέματα. β)Μη βαθμολογούμενα: 1.Διαλέξεις. 2.Εκπαιδευτικές Επισκέψεις. 3.Εκπαιδευτικά ταξείδια. 4.Με απόφαση του Αρχηγού Λ.Σ. καθορίζονται: α)Η αναλυτική ύλη των ανωτέρω μαθημάτων με την ονομασία «αναλυτικό πρόγραμμα εκπαιδευτικής ύλης». Στο πρόγραμμα αυτό περιλαμβάνονται (1) οι εντός του χρόνου της εκπαιδεύσεως διατιθέμενες ώρες για την διδασκαλία των μαθημάτων, προκειμένου δε περί ομάδων μαθημάτων και η κατανομή των ωρών στα επί μέρους θέματα της ομάδας (2) οι εντός του ίδιου χρόνου διατιθέμενες ώρες για τις άλλες δραστηριότητες κατά την διάρκεια της εκπαιδεύσεως (πρακτική εξάσκηση, εκπαιδευτικά ταξείδια, εκπαιδευτικές επισκέψεις-διαλέξεις). β)Οι οριζόμενοι κατά μάθημα ή και κατά θέμα ομάδας μαθημάτων καθηγητές. 5.Οι οριζόμενοι καθηγητές δικαιούνται την προβλεπομένη κατά τις εκάστοτε ισχύουσες διατάξεις, αποζημίωση. 6.Υπεύθυνος για την εκπαίδευση ορίζεται ο Διευθυντής Οργανώσεως-Εκπαιδεύσεως ο οποίος και παρακολουθεί, μέσω του αρμόδιου Τμήματος και του ορισθέντος επιτηρητή Αξιωματικού Λ.Σ. την πορεία του όλου προγράμματος εκπαιδεύσεως. 7.Η εκπαίδευση θεωρείται ότι περατώθηκε όταν συμπληρωθούν οι προβλεπόμενες από την παρούσα απόφαση ώρες διδασκαλίας. Με απόφαση του Αρχηγού Λ.Σ. και κατόπιν προτάσεως της Διευθύνσεως Οργανώσεως-Εκπαιδεύσεως είναι δυνατό να κηρυχθεί ότι περατώθηκε η εκπαίδευση, έστω και αν δεν έχουν εξαντληθεί οι προβλεπόμενες ώρες από το «αναλυτικό πρόγραμμα εκπαιδευτικής ύλης» εφόσον έχει καλυφθεί το μεγαλύτερο τμήμα τούτου και έχει παρέλθει το χρονικό διάστημα του εξαμήνου. 8.Μετά τη λήξη της εκπαιδεύσεως οι εκπαιδευόμενοι υποβάλλονται σε γραπτές εξετάσεις στην ύλη που έχουν διδαχθεί, βάσει προγράμματος που καταρτίζεται από τη Διεύθυνση Οργανώσεως-Εκπαιδεύσεως. Οι εξετάσεις πραγματοποιούνται σε δύο (2) μαθήματα κάθε ημέρα. Στους εξεταζόμενους δίνονται τρία (3) θέματα από τα οποία υποχρεούνται να αναπτύξουν τα δύο (2). Προκειμένου περί των ομάδων μαθημάτων (υπ’ αριθ. (1) (4) (6) και (7) του εδ. α της παραγρ. 3 της παρούσης), ο αριθμός των εξεταζομένων θεμάτων ημερησίως καθορίζεται από το σχετικό πρόγραμμα εξετάσεων. 9.Μετά τη λήξη κάθε γραπτής εξετάσεως ο οικείος καθηγητής βαθμολογεί τα γραπτά και τα παραδίδει στο Διευθυντή Οργανώσεως-Εκπαιδεύσεως. Η βαθμολόγηση  Σελ. 172,20(α) Τεύχος 672-Σελ. 128 του γραπτού γίνεται σε ακέραιους αριθμούς από 0-20. Ο βαθμός καταχωρίζεται στο γραπτό με ερυθρά μελάνη αριθμητικώς και ολογράφως και υπογράφεται από τον καθηγητή. Το γραπτό βαθμολογείται ακόμη από τον επιτηρητή Αξιωματικό και το Διευθυντή Οργανώσεως-Εκπαιδεύσεως και εξάγεται ο μέσος όρος των τριών βαθμών που είναι και ο τελικός βαθμός του γραπτού. Προκειμένου περί ομάδας μαθημάτων εξάγεται ο μέσος όρος βαθμολογίας κάθε θέματος, ο μέσος όρος δε βαθμολογίας όλων των θεμάτων αποτελεί και την βαθμολογία της ομάδας. Η σχετική βαθμολογία καταχωρίζεται από τον Επιτηρητή σε πίνακες κατά μάθημα ή ομάδα μαθημάτων. Ο μέσος όρος των βαθμολογουμένων μαθημάτων αποτελεί και το βαθμό επιδόσεως κάθε υποψηφίου. 10.Στο τέλος της εκπαιδεύσεως κάθε εκπαιδευόμενος βαθμολογείται και στα ατομικά του προσόντα από 0-20 από Επιτροπή που αποτελείται από τους: Διευθυντή Οργανώσεως-Εκπαιδεύσεως, Διευθυντή ή Υποδιευθυντή ΕΕΠ και Επιτηρητή τους. Προς απονομή του βαθμού τούτου λαμβάνεται υπόψη η διαγωγή, η συμπεριφορά, η πειθαρχικότητα, η αξιοπρέπεια, η προσαρμοστικότητα, το πνεύμα συνεργασίας και η παράσταση που επέδειξε ο υποψήφιος στην διάρκεια της εκπαιδεύσεως. 11.Προς εξεύρεση της τελικής σειράς επιτυχίας των Υποπλοιάρχων Τεχνικών προστίθεται ο βαθμός των ατομικών προσόντων τους και ο βαθμός επιδόσεως. Βάσει του προκύπτοντος μέσου όρου του αθροίσματος των βαθμών επιδόσεως και ατομικών προσόντων κανονίζεται και η σειρά αρχαιότητας αυτών. Κατά την εξαγωγή των μέσων όρων όλων των βαθμολογιών, τα προκύπτοντα δέκατα κάτω του μισού της μονάδας δεν υπολογίζονται, συμπίπτοντα προς τη μισή μονάδα διατηρούνται και πάνω από τη μισή μονάδα στρογγυλοποιούνται στην αμέσως ανώτερη ακεραία μονάδα. 12.Ο Επιτηρητής Αξιωματικός Λ.Σ. συμπληρώνει, επί τη βάσει των ανωτέρω, τους μερικούς και τελικούς πίνακες αποτελεσμάτων της βαθμολογίας σε δύο αντίτυπα και τους υποβάλλει στη Διεύθυνση Οργανώσεως και Εκπαιδεύσεως η οποία, μετά το σχετικό έλεγχο, προκαλεί την επικύρωσή τους από τον Υπουργό Εμπορικής Ναυτιλίας. 13.Βάσει της τελικής σειράς αρχαιότητος που καθορίζεται ανωτέρω οι Υποπλοίαρχοι Λ.Σ. (Τεχνικοί) εντάσσονται σε ιδιαίτερη επετηρίδα των Αξιωματικών Λ.Σ. (Τεχνικών). 14.Την ανωτέρω εκπαίδευση παρακολουθούν και οι κατατασσόμενοι στο Λιμενικό Σώμα, δυνάμει του άρθρου 7 παρ. 3 του Ν.Δ. 1320/72. Η απόφαση αυτή να δημοσιευθεί στην Εφημερίδα της Κυβερνήσεως. 20.Γ.ζ.29 Εκπαίδευση Λ.Σ. 